Všeobecne záväzné nariadenie č.  3/2015
Mestskej časti Bratislava – Podunajské Biskupice zo dňa 03. 02. 2015 o pravidlách určovania času predaja v obchodných prevádzkach a času poskytovania služieb v prevádzkach služieb na území mestskej časti

Miestne zastupiteľstvo Mestskej časti Bratislava – Podunajské Biskupice v zmysle ustanovení §4 ods.3 písm. i/, zákona č.369/1990 Zb. o obecnom zriadení v znení neskorších predpisov, §15 ods.2 písm. a/ zákona č.377/1990 Zb. o hl. meste SR Bratislave v znení neskorších predpisov a na základe čl. 18 ods.4, písm. a/ a čl.29 písm. f/ Štatútu hl. mesta SR Bratislavy sa uznieslo na tomto všeobecne záväznom nariadení  (ďalej len VZN).

Čl. 1
Úvodné ustanovenia
1.Týmto VZN sa upravujú pravidlá určovania predaja v obchodných prevádzkach a  času poskytovania služieb v prevádzkach služieb (ďalej len „prevádzková doba“) na území Mestskej časti Bratislava – Podunajské Biskupice (ďalej len „mestská časť“).

2. Toto VZN sa nevzťahuje na podnikateľské činnosti , vykonávané pri predaji na trhoviskách v mestskej časti.  Predaj na trhoviskách sa riadi podmienkami určenými trhovým poriadkom.

Čl. 2
Základné pojmy

Pre účely tohto VZN sa rozumie:

 1. Prevádzkarňou sa rozumie priestor,  v ktorom sa prevádzkuje živnosť a iná podnikateľská činnosť  na území mestskej časti .

2. Prevádzková doba je čas v ktorom je prevádzkareň sprístupnená pre spotrebiteľa za účelom predaja, alebo poskytovania služieb.

3. Nočným časom je čas denne od 22.00 do 06.00 h.

4. Rušením nočného pokoja je šírenie hluku a vibrácií v nočnom čase.

Čl. 3
Prevádzková doba pre prevádzkarne obchodu

1. V prevádzkarňach s predajom potravinárskeho, priemyselného a spotrebného tovaru  je stanovené maximálne rozpätie prevádzkovej doby v čase 

denne  od 06.00 do 22.00 h.

2. V prevádzkarňach s predajom dennej tlače a tabaku je stanovené maximálne rozpätie prevádzkovej doby v čase 
denne  od 05.00 do 22.00 h.

3. V prevádzkarňach s predajom pohonných hmôt   je stanovené rozpätie prevádzkovej doby v čase: 
denne  od 0.00 do 24.00 h.

Čl. 4
Prevádzková doba pre prevádzkarne služieb

1. V prevádzkarňach poskytujúcich služby, ktoré sú  umiestnené v obytných budovách a v území s rodinnou zástavbou je stanovené maximálne rozpätie prevádzkovej doby v čase:
denne od   7.00 do 20.00 h.

2. V prevádzkarňach poskytujúcich služby, ktoré sú  umiestnené  mimo obytných budov a sú vzdialené od budov s minimálne jednou bytovou jednotkou viac ako 25 m je stanovené maximálne rozpätie prevádzkovej doby v čase:

denne od  7.00  do 21.00 h.

3.  V prevádzkarňach poskytujúcich ubytovacie služby je stanovené rozpätie prevádzkovej doby v čase:
denne od   0.00 do 24.00 h.

Čl. 5
Prevádzkový režim v prevádzkarňach s pohostinskou činnosťou a prevádzka letných exteriérových sedení

 1. V prevádzkarňach s pohostinskou činnosťou, ktoré sú  umiestnené v obytných budovách  a ktoré sú  umiestnené mimo obytných budov a sú vzdialené od budov s minimálne jednou bytovou jednotkou menej ako 25 m je stanovené maximálne rozpätie prevádzkovej doby v čase:
                         		     denne od   8.00 do 22.00 h.
                          
2. V prevádzkarňach s pohostinskou činnosťou, ktoré sú  umiestnené mimo obytných budov a sú vzdialené od budov s minimálne jednou bytovou jednotkou viac ako 25 m   je stanovené maximálne rozpätie prevádzkovej doby v čase:

nedeľa - štvrtok od   8.00 do 22.00 h.
                                             piatok - sobota od    8.00 do 24.00 h.

3. Prevádzka  letného exteriérového sedenia zriadeného v nadväznosti na prevádzkareň s pohostinskou činnosťou  môže byť zriadená v období od 1.4. – 31.10. kalendárneho roka za podmienky, že prevádzkovateľ je oprávnený užívať pozemok na zriadenie letného exteriérového sedenia. 

4. Prevádzková doba letného exteriérového sedenia je stanovená v maximálnom rozpätí :
denne od 8.00 do 21.30 h.

5. V čase od 21.30 do 22.00  prevádzkovateľ zabezpečí presunutie klientov do interiéru prevádzkarne a  údržbu priestoru letného exteriérového sedenia, resp. jeho dennú likvidáciu v prípade, ak letné exteriérové sedenie nie je trvalo umiestnené v teréne (pódium, ohradenie).

Čl. 6
Prevádzkový režim v prevádzkarňach s prevádzkovaním hazardných hier

 V prevádzkárnach s prevádzkovaním hazardných hier , ktoré sú  umiestnené v obytných budovách  a ktoré sú  umiestnené mimo obytných budov a sú vzdialené od budov s minimálne jednou bytovou jednotkou menej ako 25 m je stanovené maximálne rozpätie prevádzkovej doby v čase:
denne od 8.00 do 22.00 h.

V prevádzkarňach s prevádzkovaním hazardných hier , ktoré sú  umiestnené mimo obytných budov a sú vzdialené od budov s minimálne jednou bytovou jednotkou viac ako 25 m   je stanovené maximálne rozpätie prevádzkovej doby v čase:

nedeľa - štvrtok od   8.00 do 22.00 h.
                                              piatok - sobota od   8.00 do 24.00 h.

Čl. 7
Opatrenia proti hlučnosti

1. Prevádzkovateľ je povinný zabezpečiť, aby sa po povolenej prevádzkovej dobe  návštevníci nezdržiavali v priestoroch prevádzkarne.

Čl. 8
Povinnosti prevádzkovateľa

1. Prevádzkovateľ požiada Miestny úrad Mestskej časti Bratislava – Podunajské Biskupice (ďalej iba „miestny úrad“) o schválenie prevádzkovej doby prevádzkarne  najneskôr  10 pracovných dní pred plánovaným otvorením prevádzkarne . V žiadosti uvedie nasledovné údaje:

a)  názov, adresu a telefonický kontakt  prevádzkarne,
b) obchodné meno, sídlo a IČO  prevádzkovateľa, 
c)  meno, priezvisko vedúceho prevádzkarne,
d ) dátum začatia činnosti prevádzkarne,  
e) sortiment predaja alebo rozpis poskytovaných služieb,
f)  navrhovanú prevádzkovú dobu. 

2. Prevádzkovateľ k žiadosti o schválenie prevádzkovej doby prevádzkarne  priloží aj nasledovné doklady:

a) fotokópiu dokladu o oprávnení na podnikanie, resp. výkon činnosti podľa osobitných 
    predpisov,
b) fotokópiu  listu vlastníctva , alebo nájomnej zmluvy na nebytový priestor, v ktorom má    byť  zriadená prevádzkareň,
c) fotokópiu prihlášky do systému zberu komunálneho odpadu, v prípade, ak nie je poplatok 
    za zber komunálneho odpadu zahrnutý v nájomnej zmluve s prenajímateľom nebytového    
    priestoru,
d) fotokópiu kolaudačného rozhodnutia k priestorom prevádzkarne, v prípade, ak prebehla           
    zmena účelu využitia priestorov , fotokópiu rozhodnutia o zmene účelu využitia, 
e) fotokópiu rozhodnutia Regionálneho úradu verejného zdravotníctva k uvedeniu priestorov 
    do prevádzky.

3.Prevádzkovateľ, ktorý má záujem prevádzkovať v prevádzke hazardné hry             prostredníctvom výherných prístrojov priloží k žiadosti fotokópiu individuálnej licencie na 
   prevádzkovanie hazardných hier prostredníctvom výherných prístrojov vydanej  Magistrátom hl. mesta SR Bratislavy.

4.  Prevádzkovateľ, ktorý ma záujem prevádzkovať v prevádzke hazardné hry, inak ako prostredníctvom výherných prístrojov priloží k žiadosti fotokópiu licencie vydanej Ministerstvom financií Slovenskej republiky.

5. Prevádzkovateľ , ktorý má záujem prevádzkovať letné exteriérové sedenie na pozemku             v správe mestskej časti, predloží žiadosť o prenájom pozemku a žiadosť o schválenie      prevádzkovej doby  najneskôr do 15.2. príslušného kalendárneho roka.
 
6. Prevádzkovateľ, ktorý má záujem prevádzkovať letné exteriérové sedenie na pozemku       vo vlastníctve hl. mesta SR Bratislavy, alebo pozemku v súkromnom vlastníctve, predloží        žiadosť na schválenie prevádzkovej doby letného exteriérového sedenia najneskôr do    15.2. príslušného kalendárneho roka a priloží nasledovné doklady:

a) list vlastníctva, alebo nájomnú zmluvu a súhlas vlastníkov bezprostredne susediacich          
    nehnuteľností so zriadením letného  exteriérového sedenia  - platí pre zriadenie letného     
    exteriérového sedenia na pozemkoch v zástavbe rodinných domov,
b)  nájomnú zmluvu  uzatvorenú s nadpolovičnou väčšinou spoluvlastníkov nehnuteľnosti   
     s uvedením podmienok  prevádzkovania letného exteriérového sedenia – platí pre 
     zriadenie letného exteriérového sedenia na pozemkoch priľahlých k  bytovým   
     domom a v priestoroch dvorov bytových domov.

7. Schválenú prevádzkovú dobu určenú pre spotrebiteľa je prevádzkovateľ  povinný uviesť    
na vhodnom a trvale viditeľnom mieste .

Čl. 9
Výnimky pri určovaní prevádzkovej doby

1.   Prevádzkovateľ môže požiadať o schválenie prevádzkovej doby nad maximálne rozpätie stanovené týmto VZN. Túto žiadosť prerokuje Miestne zastupiteľstvo mestskej časti Bratislava - Podunajské Biskupice. Do rozhodnutia miestneho zastupiteľstva je prevádzkovateľ povinný dodržiavať prevádzkovú dobu stanovenú týmto VZN.

Čl. 10
Kontrola a sankcie

1. Kontrolu dodržiavania ustanovení VZN vykonáva Mestská polícia hl. mesta SR Bratislavy
 a poverení zamestnanci miestneho úradu. 

2. Mestská časť môže právnickej osobe, alebo fyzickej osobe oprávnenej na podnikanie  za porušenie tohto nariadenia uložiť pokutu do výšky 6 638,-€.

3. Pokutu možno uložiť do jedného roka odo dňa, keď sa mestská časť dozvedela o porušení VZN, najneskôr však do troch rokov od porušenia nariadenia.

 4. Na konanie o uložení pokuty sa vzťahuje všeobecný predpis o správnom konaní.
 Pokuta je príjmom mestskej časti.

Čl. 11
Zrušovanie  ustanovenia

Týmto všeobecne záväzným nariadením sa ruší  Všeobecne záväzné  nariadenie č. 10/2009 Mestskej časti Bratislava – Podunajské Biskupice zo dňa 15. 12. 2009  o pravidlách určovania času predaja v obchodných prevádzkach a času poskytovania služieb v prevádzkach služieb na území mestskej časti.

Čl.12

Záverečné ustanovenia
1. Všeobecne záväzné nariadenie č. 3/2015 Mestskej časti Bratislava – Podunajské Biskupice bolo schválené Miestnym zastupiteľstvom Mestskej časti Bratislava – Podunajské Biskupice dňa 03.02.2015 Uznesením č. 26/2014-2018.
2. Všeobecne záväzné nariadenie č. 3/2015 Mestskej časti Bratislava – Podunajské Biskupice nadobúda účinnosť dňom 01. 03. 2015.

3. Zmeny a doplnky možno vykonať len Všeobecne záväzným nariadením Mestskej časti Bratislava – Podunajské Biskupice.

                                                                                       PhDr. Alžbeta Ožvaldová
                                                                                                  starostka 

Všeobecne záväzné nariadenie bolo zverejnené na úradných tabuliach mestskej časti :
od:  12. 02. 2015
do:  28. 02. 2015
Žiadosť o schválenie prevádzkovej doby v prevádzke   -     obchodu*
       -     poskytujúcej služby*

obchodné meno prevádzkovateľa                    ...............................................................................
sídlo prevádzkovateľa                                       ................................................................................
IČO  prevádzkovateľa                                        ................................................................................
názov  prevádzkarne                                         ...................................................................................
adresa prevádzkarne                                         ...................................................................................
meno vedúceho prevádzkarne                          ..................................................................................
telefonický kontakt                                             ..................................................................................
dátum začatia činnosti prevádzkarne                                     .............................................................
sortiment predaja, rozpis poskytovaných služieb                 ............................................................
.................................................................................................................................................................
navrhovaná prevádzková doba 
Pondelok                  ....................................................................

Utorok                      ....................................................................

Streda                     ....................................................................

Štvrtok                    ....................................................................

Piatok                      .....................................................................

Sobota                    .....................................................................

Nedeľa                    .....................................................................

                                                                                                    –––––––––––––––––––––––
                                                                                                      podpis prevádzkovateľa

Prílohy k žiadosti:
□  doklad o oprávnení na podnikanie
□ fotokópiu  listu vlastníctva , alebo nájomnej zmluvy na nebytový priestor, v ktorom má byť zriadená prevádzkareň,
□ fotokópiu prihlášky do systému zberu komunálneho odpadu, v prípade, ak nie je poplatok za zber komunálneho odpadu  
   zahrnutý v nájomnej zmluve s prenajímateľom nebytového priestoru,
□ fotokópiu kolaudačného rozhodnutia k priestorom prevádzkarne, v prípade, ak prebehla zmena účelu využitia priestorov, 
   fotokópiu rozhodnutia o zmene účelu využitia, 
□ fotokópiu rozhodnutia Regionálneho úradu verejného zdravotníctva k uvedeniu priestorov do prevádzky,
□ fotokópiu individuálnej licencie na prevádzkovanie hazardných hier prostredníctvom výherných prístrojov vydanej  Magistrátom hl. mesta SR Bratislavy.
□ fotokópiu individuálnej licencie na prevádzkovanie hazardných hier vydanej  Ministerstvom financií SR.

* nevhodné preškrtnite